དེ་ཡང་སྤྱི་ལོ༡༩༨༥ལོར་སློབ་གྲྭ་གསར་དུ་བཙུགས་པ་ནས་བཟུང་།རིན་པོ་ཆེ་མཆོག་གི་བླ་མེད་ཐུགས་ཁུར་དང་།རྫོང་ཨུ་དང་རྫོང་མི་དམངས་སྲིད་གཞུང་གི་རྒྱབ་རོགས་ལ་བརྟེན་ནས་སློབ་གྲྭའི་གཞི་ཁྱོན་ཆུང་བ་ནས་ཆེ་བ་དང་།སློབ་སྒྲུབ་སྟོབས་ཤུགས་ཞན་པ་ནས་དྲག་པར་འཕེལ་མུར།མི་ལོ་ཉེར་བཞིའི་རིང་གི་འཕེལ་རྒྱས་བརྒྱུད།ད་ལྟ་རྨང་གཞིའི་གཞི་ཁྱོན་ཆགས་ཟིན་པ་སྟེ།སློབ་རྭའི་རྒྱ་ཁྱོན་ལ་རྨིད་གྲུ་བཞི་མ་༢༢༦༧༡ཡོད་པ་དང་།བཟོ་སྐྲུན་གྱི་རྒྱ་ཁྱོན་ལ་རྨིད་གྲུ་བཞི་མ༡༢༠༠༠ཡོད།མིག་སྔར་སློབ་མ་༡༥༣༩དང་སློབ་ཁྲིད་འཛིན་གྲྭ༢༦ཡོད་ལ།ཁྱོན་བསྡོམས་དགེ་བཟོ་བ༡༠༧དང་ཁྲིད་ཁུར་དགེ་རྒན༨༧ཡོད།དེའི་ཁྲོད་ན་རབ་འབྱམས་པ༣དང་དངོས་གཞི་ཚན་ཁག་པ་༥༡ཡོད།གྱ་བརྒྱད་ལོ་ནས་ད་བར་དུ།དགེ་སློབ་ཡོངས་ཀྱིས་བརྩོན་པ་བརྒྱ་ཕྲག་ལ་བརྟེན་ནས་རིམ་པ་དང་རིགས་སོ་སོའི་སློབ་གླིང་ཁག་ལ་ཚད་ལྡན་གྱི་སློབ་བུ་༡༨༠༠ལྷག་བསྐྱལ་བ་དང་།དེའི་ཁྲོད་དུ་རབ་འབྱམས་པའི་བསླབ་གནས་ཐོབ་ཡོད་པའི་སློབ་བུ་༡༡༦ལྷགདང་།འབུམ་རམས་པའི་བསླབ་གནས་ཐོབ་ཡོད་པའི་སློབ་བུ་༡༠ཡོད།སློབ་གྲྭ་ཐེངས་མང་ལ་ཞིང་ཆེན་དང་ཁུལ་རྫོང་རིམ་པའི་སློབ་གསོའི་སྔོན་ཐོན་སྡེ་ཁག་ཏུ་གདམས་པ་དང་།མཚོ་ཤར་ས་ཁུལ་གྱི་མི་རིགས་སློབ་གསོའི་མེ་ཏོག་རྐང་གཅིག་ཅེས་པའི་མཚན་སྙན་ཡང་ཐོབ་མྱོང་།